**Серада:23.09.20**

**Школа:№13.3 паверх.Каб. №60**

**Пачатак:10.30**

**КТП: 14 урок.**

**Прадмет : Беларуская мова, 2 клас**

**Тэма:** Гук [р], літары Р, р

**Мэта:** Звярнуць увагу навучэнцаў на тое, што гук [р] толькі цвёрды ў беларускай мове; адпрацоўваць арфаэпічна правільнае вымаўленне гука [р] у словах; удасканальваць навык чытання па-беларуску; працягваць фарміраваць уменні асэнсаванага ўспрымання беларускага маўлення на слых і пры чытанні; адпрацоўваць алгарытм спісвання з друкаванага і рукапіснага ўзору; развіваць граматычны лад маўлення вучняў; выхоўваць любоў да працы, жаданне дапамагаць сваякам.

**Абсталяванне:** Свірыдзенка, В. І. Беларуская мова : вучэб. дапам. для 2 кл. устаноў агул. сярэд. адукацыі з рус. мовай навучання. У 2 ч. / В. І. Свірыдзенка. — Мінск : Нац. ін-т адукацыі, 2020.

**Тэхналогіі, метады**: работа з падручнікам, гутарка.

**Тып урока**: вывучэнне новага матэрыялу.

**Ход урока**

**1.Арганізацыйны момант**

-Весела гучыць званок,

Яго голас нам знаёмы,

Запрашае на ўрок

Беларускай мовы!

Падарыце ўсмешкi свайму суседу, настройцеся на працу, будзьце ўважлiвымi i актыўнымi на ўроку, сядайце, калi ласка.( Дзецi садзяцца.)

(Этапа ўрока «Праверка дамашняга задання», таму што гэта другi ўрок у сераду па беларускай мове)

**2.Актуалізацыя ведаў вучняў**

-Давайце прыгадаем гукі беларускай мовы, з якімі мы пазнаёміліся раней. Знайдзіце гэтыя гукі ў словах, якія я буду вымаўляць:

-Гномы (Гук г)

-Чорны(Гук ч)

-Шчупак (Гук шч)

-Лаўка (Гук у)

-Цень (Гук ц)

-А з якiм знакам мы пазнаёмiлiся?(апостраф)

**3. Вывучэнне новага матэрыялу**

 **3.1 знаёмства з моўнай з’явай**

-Адгарніце падручнік на с. 48. Разгледзьце малюнкі. Скажыце па-­руску, што на іх намалявана?(Репа,рябіна,гречка)

-Цяпер прачытайце,як гэтая словы вымаўляюцца на беларускай мове. (Рэпа,рабіна,грэчка)

-Як вы лічыце , якім гукам адрозніваецца іх вымаўленне? (гукам р)

-Як вы лiчыце, якая тэма нашага сённяшніга ўрока?(Гук [р], літары Р, р.)

**3.2 Знаёмства з моўнай тэорыей**

**-**Давайце з вамi прачытаем правiла на старонцы 48.(Настаўнiк чытае, дзецi сочаць)

-У беларускай мове гук [р] вымаўляецца толькі цвёрда: рыс, кручок, рэбус. (Паутараюць гэта правіла разам з настаўнiкам)

-Давайце зараз з вамi сыграем у гульню.Калi я буду называць слова на беларускай мове, вы будзеце пляскаць у ладкi, калi на рускай мове-нiчога не робiце.Усiм зразумела?(Так)

-Рыс (пляскаюць у ладкi)

-рябина ( нiчога не робяць)

-бяроза (пляскаюць у ладкi)

-крючок ( нiчога не робяць)

-рэбус (пляскаюць у ладкi)

 **3.3 хвілінка чыстапісання**

-Адгарніце свае сшыткі**,** працягваем нашу працу.

Практыкаванне 90. Разгледзьце напісанне літары р.

-Як пішацца літара р у параунаннi з рускай мовай? (Аднолькава)

-З якіх элементаў складаецца маленькая літара р ? (З доўгай нахільнай лініі, паўавальнай лініі з закругленнем управа)

-Якiя спалучэннi лiтар вы бачыце?(ра ру) Запішыце іх.

-Прачытайце словы якія запісаны далей. (Кручок,рэпа , рабіна)

-Давайце вызначым націск у гэтых словах. (Кручок, рэпа, рабіна)

-На які склад падае націск у першым слове ? У другім? У трэццiм ?(На другi склад,на першы склад, на другi склад)

-Запішыце гэтыя словы, вызначыце націск, падкрэсліце літару р.

-Паглядзіце на наступны радок.З якіх элементаў складаецца Вялікая літара Р? (З доўгай нахільнай лініі з закругленнем улева і з паўавала зверху).

-Прачытайце словы, якія там запісаны. (Рыта, Рома, Рэчыца)

-Як вы лічыце чаму гэтыя словы запісаны з вялікай літары? (Гэта імёны людзей I назва горада, таму гэтыя словы пішуцца з вялікай літары).

-Спішыце другі радок.Таксама падрэслiце лiтару Р.

**3.4 фарміраванне вымаўленчых навыкаў**

Практыкаванне 91. Зараз паслухайце скорагаворку.

Марына марынавала моркаўку.

-Давайце паспрабуем усе разам прачытаць скарагаворку. (Дзецi чытаюць разам)

-Прачытайце кожны самастойна правільна вымаўляя гук Р. (Дзецi чытаюць самастойна)

-Хто хоча паспрабаваць хутка вымавіць гэту скорагаворку?

Практыкаванне 92.

Нам трэба прачытаць словы і выразна вымавіць гук р.

-Прачытайце зараз гэтыя словы самастойна. Якія словы вам не зразумелы?

праца **абрус(скатерть)** **гаспадар (хозяин)**

работа кватэра гаспадарыць

добра дружна **гаспадарка (хозяйство)**

-Зараз чытаем ланцужком.

-Назавіце слова , якое пачынацца з гука р. (Работа)

**3.5 фарміранне арфаграфічных навыкаў**

Практыкаванне 94. Прычытаем сказы.

Рыта і Рома — маміны памочнікі. Яны мыюць падлогу (пол), прыбіраюць у кватэры, ходзяць у магазін.

-А вы дапамагаеце сваем мамам? (Так)

-Чаму трэба дапамагаць мацi?(Яна прыходзiць з працы стомленая i ёй цяжка)

-Знайдзіце словы з гукам р.( Рыта, рома,прыбіраюць)

-Запішыце гэтыя словы, падкрэсліце літары , якія пішуцца пасля р.

-Якія літары вы падкрэслілі ў словах? (ы,о,ы)

 Работа са слоўнікавым словам.

Мы сёння пазнаёмiмся з новым слоўнiкавым словам кватэра

-Хто ведае,што гэта такое?(На рускай мове гэта квартира)

-Кватэра – гэта жылое памяшканне ў доме, якое складаецца з адной або некалькіх пакояў з кухняй.

-Давайце вызначым націск у гэтым слове.(КватЭра)

-На якi склад падае націск? (На другі).

-Вымавім гэта слова ўсе разам. (Кватэра)

-Прачытайце словы запісаныя на дошцы.(Маленькая,светлая,чыстая)

-Назавіце спалучэнне гэтых слоў са словам кватэра.(Маленькая кватэра,светлая кватэра, чыстая кватэра)

-Запішыце адно з іх.

**4.Фізкультхвілінка**

-А зараз правядзем фізкультхвілінку.

Першы раз паглядзіце як я гэта раблю, другі раз робім усе разам.

Каб уважлівымі быць, трэба трошкі адпачыць.

Раз – падняцца, усміхнуцца,

Два – сагнуцца, разагнуцца.

Тры – галоўку ўверх падняць,

На чатыры – паківаць.

Пяць – рукамі памахаць.

Шэсць – як я – хутчэй прысесці,

Сем – за парты ціха сесці.

Восем – сшыткі падраўняць,

Дзевяць – кніжку ў рукі ўзяць,

Дзесяць – будзем працаваць.

Ну што, трошкі адпачылі? Тады працягваем працаваць

**5.Замацаванне вывучанага матэрыялу**

 **5.1 Падрыхтоўка да** **ўспрымання твора**

-Адгарніце старонку 50 і разледзьце малюнак.

-Што вы на ім бачыце?(Маму і дзяўчынак)

**5.2. Чытанне твора настаўнікам. Праверка першаснага успрымання.**

Зараз я прачытаю вам тэкс “ Не хапіла работы”. Уважліва паслухайце,а потым адкажыце на пытанне,

-Аб чым папрасіла маці дачушак?

**Не хапіла работы**

 Перад адыходам на работу маці паклікала Лізу і Таню і сказала:

 — Прыбярыце, дачушкі, са стала, памыйце талеркі і лыжкі, падмяціце **падлогу** на кухні.

— Добра, мамачка. Усё зробім, — дружна адказалі дзяўчынкі.

 Увечары вярнулася маці дадому, бачыць: стол засланы чыстым **абру´сам,** посуд вымыты, кухня падмецена.

— Малайчыны, дзеткі, — пахваліла маці дзяўчынак. — Хто з вас са стала прыбраў і заслаў яго абрусам?

— Я, — адказала Таня.

— А хто талеркі і лыжкі памыў?

— Я, — зноў адазвалася Таня. — А ты, Ліза, што рабіла? — глянула маці на старэйшую дачку.

 — Я... я нічога, мама, не рабіла. Таня ўсё забрала сабе. Мне не хапіла работы, — апусціла галаву дзяўчынка. (Паводле Н. Па -  рукава.)

-Прачытайце слова, якое знаходзіца у слоўніку і яго пераклад на рускую мову.

Абрус –скатерть .

-У вас дома ёсць абрус? (Так)

Цяпер адкажыце на пытанні.

-Аб чым папрасіла маці дачушак? (Прыбярацьса стала, памыць талеркі і лыжкі, падмясьці **падлогу** на кухні.

-Хто зрабіў усю работу па доме? (Таня)

-Чаму Лізе не хапіла работы? (Таня ўсё забрала сабе.)

-Чаму дзяўчынка вінавата апусціла галаву? ( Яна нічога не зрабіла, і займалася чымсьці іншым)

-Як вы думаеце, ці засталася задаволена мацi? (Не)

-Чаму?( Яна дала заданне дзвум дачкам , а зрабіла ўсё адна , а другая не дапамагала )

**5.3. Чытанне твора вучнямі**

-Чытаем тэкст ланцужком.

-Зараз прачытаем размову, якая адбылася ў мамы з дзецьмі ўвечары па ролях.

 -Знайдзіце у тэксце і назавіце словы з гукам [р]. (работа,прыбярыце,зробім,прыбраў).

-А вы дапамагаеце сваёй маці прыбярацца?(Так)

-А вы любіце працаваць у школе , дома?(Толькi дома)

-Якая праца больш за ўсіх вам спадабаецца?(Мыць посуд)

**6.Падвядзенне вынікаў. Рэфлексія.**

-Як вымаўляецца гук р у беларускай мове?(Гук р у беларускай мове вымаўляецца за сёды цвёрда)

-Якой літарай ён абазначаецца?(Гук р абазначаецца лiтарай “Эр”)

- Якое практыкаванне вам больш спадабалася?Чаму?

**7. Дамашняя работа**

Старонка 51 практыкаванне 95. Паглядзіце, вам трэба прачытаць скорагаворку і навучыцца правільна вымаўляць яе. Таксама спiсаць яе ў сшытак.